| ব্যাংকিং |
| --- |
| আর্থিক সেবা বিষয়ক সিরিজের অংশ |
| ব্যাংকের ধরন
* পরামর্শক
* বাল্জ ব্র্যাকেট
* কেন্দ্রীয়
* বাণিজ্যিক
* কমিউনিটি উন্নয়ন
* সমবায়
* ক্রেডিট ইউনিয়ন
* জিম্মাদার
* ডিপোজিটরি
* সরাসরি
* রফতানি ঋণ সংস্থা
* বিনিয়োগ
* শিল্প
* মার্চেন্ট
* মধ্য বাজার
* সম্মিলিত সঞ্চয়
* জাতীয়
* অফশোর
* অংশগ্রহণমূলক
* ডাক সঞ্চয়
* বেসরকারী
* রাষ্ট্রয়াত্ত
* খুচরা
* সঞ্চয়
* সঞ্চয় এবং ঋণ
* ইউনিভার্সাল
* ব্যাংক হোল্ডিং কোম্পানি
* ব্যাংকসমূহের তালিকা
* আর্থিক সেবাদানকারী কোম্পানিসমূহের তালিকা
 |
| হিসাব **·** কার্ড

| 
হিসাব |
| --- |
| * খ্রিস্টমাস ক্লাব
* জমা
* অর্থ বাজার
* সঞ্চয়ী
* মেয়াদী জমা (ঋণপত্র)
* চলতি হিসাব (চেকিং / কারেন্ট)
 |
| 
কার্ড |
| * এটিএম
* ক্রেডিট
* ডেবিট
 |

 |
| তহবিল স্থানান্তর
* ইলেক্ট্রনিক
	+ বিল পরিশোধ
	+ মোবাইল
* ওয়্যার
* চেক
* সুইফট
* স্বয়ংক্রিয় নিকাশ ঘর
 |
| পরিভাষা

|  |
| --- |
| * অটোমেটেড টেলার মেশিন
* ব্যাংক প্রবিধান
* আমানত
* স্থায়ী আমানত
* ঋণ
* মোবাইল ব্যাংকিং
* ইন্টারনেট ব্যাংকিং
* শাখা (ব্যাংকিং)
* অর্থ সৃষ্টি
 |
| * ব্যাংকের গোপনীয়তা
* নৈতিক ব্যাংকিং
* আংশিক তহবিল ব্যাংকিং
* পূর্ণ রিজার্ভ ব্যাংকিং
* ইসলামি ব্যাংকিং
* ব্যক্তিগত ব্যাংকিং
* ব্যাংক কোড‎
* ব্যাংক হার‎
* ব্যাংক বিবরণী
* নিকাশ ঘর
* এলসি
* কেওয়াইসি
 |

 |
| সম্পর্কিত বিষয়মুদ্রা বাজার (অংশগ্রহণকারী)
* কর্পোরেট অর্থসংস্থান
* ব্যক্তিগত অর্থসংস্থান
* জাতীয় অর্থসংস্থান
* আর্থিক আইন
* আর্থিক প্রবিধান
* ব্যাসেল চুক্তি
* ব্যাংকসমূহের তালিকা
* ব্যাংকিংয়ের ইতিহাস
 |
| * বিষয়শ্রেণী বিষয়শ্রেণী
* কমন্স পাতা কমন্স
 |
| * দে
* স
 |

মিডল্যান্ড ব্যাংক থেকে একজন গ্রাহকের কাছে চিঠি, বৈদ্যুতিন ডেটা প্রসেসিংয়ের বিষয়ে এবং বর্তমান অ্যাকাউন্টগুলির অ্যাকাউন্ট নম্বরগুলিতে তাদের অবহিত করা
**ব্যাংক হিসাব** একটি ব্যাংক দ্বারা পরিচালিত ব্যাংকগ্রাহকের নামে একটি আর্থিক হিসাব, যেটি ব্যবহার করে গ্রাহক টাকা জমা ও উত্তোলনসহ অন্যান্য ব্যাংকিং পরিষেবা নিতে পারে। ব্যাংক হিসাব বিভিন্ন ধরনের হয়ে থাকে। বহুল ব্যবহৃত ব্যাংক হিসেবের মধ্যে রয়েছে আমানত হিসাব, সঞ্চয়ী হিসাব, চলতি হিসাব, ঋণ হিসাব এবং ক্রেডিট কার্ড হিসাব ইত্যাদি। ব্যাংক হিসেবে গ্রাহকের যাবতীয় লেনদেন লিপিবদ্ধ থাকে যা প্রতিবেদন আকারে গ্রাহককে প্রদান করা হয়।

প্রতিটি দেশের ব্যাংক হিসাবসমুহ পরিচালনা পদ্ধতি উক্ত দেশের কেন্দ্রীয় ব্যাংক বা আর্থিক কর্তৃপক্ষ আইন দ্বারা নির্দিষ্ট করে দেয়। এছাড়াও প্রতিটি ব্যাংক প্রচলিত আইনের আলোকে ব্যাংক হিসাব পরিচালনা বিষয়ক নিজস্ব নীতিমালা প্রণয়ন করে থাকে। কারা কোন হিসাব খুলতে পারবে, হিসাব খোলার এবং পরিচালনা পদ্ধতি নির্দিষ্ট আইন ও ব্যাংক নীতিমালা দ্বারা নির্ধারিত থাকে। বেশিরভাগ দেশে ব্যাংক হিসাব খোলার জন্য সর্বনিম্ন বয়স ১৮ বছর হতে হয়। তবে কয়েকটি দেশে ব্যাংক অ্যাকাউন্ট খোলার সর্বনিম্ন বয়স ১৬ বছর ধার্য করা আছে। বাংলাদেশে সাধারণ ব্যাংক হিসাব খুলতে গ্রাহকের বয়স ১৮ বছর হতে হয়। তবে বিশেষ ক্ষেত্রে, যেমন- শিক্ষার্থীদের জন্য হিসাব, গ্রাহকের বয়স ১৮ বছর হওয়ার বাধ্যবাধকতা নাই। তবে সেক্ষেত্রে অবিভাবকের সাহায্য প্রয়োজন হয়।

হিসাব কাঠামো
------------

সাধারণত সকল ধরনের আমানত হিসাবের জের সর্বদা ক্রেডিট বা ধনাত্মক থাকে।এক্ষেত্রে গ্রহকের টাকা ব্যাংকে জমা থাকে অর্থাৎ ব্যাংক গ্রাহকের কাছে ঋণী থাকে। অন্যদিকে ঋণ হিসাবের ক্ষেত্রে জের ডেবিট বা ঋণাত্মক থাকে। এক্ষেত্রে ব্যাংক গ্রহককে টাকা ঋণ বা ধার দেয় অর্থাৎ গ্রাহক ব্যাংকের কাছে ঋণী থাকে। তবে ক্রেডিট কার্ড হিসাবে জের ডেবিট, ক্রেডিট বা শূন্যও হতে পারে।

হিসাবের প্রকারভেদ
-----------------

বিভিন্ন দেশে ব্যাংকভেদে বিভিন্ন প্রকারের ব্যাংক হিসাব দেখা যায়। বিশ্বের বিভিন্ন দেশে বহুল ব্যবহৃত কিছু ব্যাংক হিসেবের ধরন নিচে উল্লেখ করা হলঃ

* আমানত হিসাব
	+ চলতি হিসাব
	+ সঞ্চয়ী হিসাব
	+ স্থায়ী আমানত হিসাব
* ঋণ/লোন হিসাব
	+ কর্পোরেট লোন
	+ রিটেইল লোন
	+ বাড়ি নির্মাণ লোন
	+ গাড়ি লোন
	+ ক্রেডিট কার্ড ইত্যাদি

হিসাব খোলা ও পরিচালনা পদ্ধতি
----------------------------

প্রতিটি ব্যাংক প্রচলিত আইনের আলোকে ব্যাংক হিসাব পরিচালনা বিষয়ক নিজস্ব নীতিমালা প্রণয়ন করে থাকে। সাধারণত ব্যাংকগুলো হিসাব খোলার জন্য গ্রাহককে একটা মুদ্রিত বা অনলাইন ফরম সরবারহ করে থাকে যেখানে কিছু শর্তাবলী যুক্ত থাকে। কোন গ্রাহক উক্ত ফরম সঠিকভাবে পূরণ করে হিসাব খোলার জন্য ব্যাংকে জমা দেয় এবং ব্যাংক সেই ফরম ভালোভাবে পরীক্ষা নিরীক্ষা করে যদি সন্তুষ্ট হন, তবে গ্রাহকের নামে একটি ব্যাংক হিসাব খুলে দেন। এক্ষেত্রে ব্যাংক এবং গ্রাহক উভয়পক্ষ একটা চুক্তিতে আবদ্ধ হয়। গ্রাহক ব্যাংক হিসাব পরিচালনা সংক্রান্ত ঘোষণা দেয় এবং ব্যাংক প্রচলিত আইনের আলোকে হিসাব পরিচালনার অনুমোদন দেয়। সাধারণত, ব্যক্তি হিসাব গ্রাহক নিজেই পরিচালনা করে এবং প্রতিষ্ঠানের হিসাব প্রতিষ্ঠানের পক্ষে মালিক বা মালিকের প্রতিনিধি অথবা ব্যবস্থাপনা কর্তৃপক্ষ পরিচালনা করে থাকে।

হিসাব হ্যাক হলে করণীয়
----------------------

তথ্য প্রযুক্তির এই যুগে কিছু অসাধু ব্যক্তি ব্যাংক হিসাব থেকে টাকা চুরি বা অন্যকোন অসৎ উদ্দেশ্যে ব্যাংক হিসাব হ্যাক করে থাকে। বর্তমানে প্রায় প্রতিনিয়তই ব্যাংক হিসাব হ্যাকিং-এর ঘটনা ঘটছে। এজন্য, তথ্য প্রযুক্তি বিশেষজ্ঞ ও ব্যাংকিং বিশ্লেষকরা নিন্মক্ত পরামর্শগুলি অনুসরণ করতে বলেন-

1. গ্রাহক যদি লক্ষ্য করেন যে তাঁর ব্যাংক হিসাব থেকে তার অজান্তে টাকা তুলে নেয়া হচ্ছে বা হয়েছে তাহলে তাৎক্ষনিকভাবে সেটি ব্যাংক কর্তৃপক্ষকে অবহিত করতে হবে;
2. হিসাবে টাকা লেনদেন হলে সাধারণত গ্রাহকের মোবাইলে দ্রুত একটি বার্তা আসে। এতে যদি দেখা যায় যে গ্রাহক লেনদেন না করলেও টাকা উত্তোলনের বার্তা এসেছে তাহলে তাৎক্ষনিকভাবে ব্যাংক কর্তৃপক্ষকে জানাতে হবে;
3. ব্যাংক কর্তৃপক্ষ বিষয়টি আমলে না নিলে দ্রুত কেন্দ্রীয় ব্যাংক বা যথাযথ কর্তৃপক্ষকে জানাতে হবে;
4. গ্রাহকের ডেবিট কার্ড এবং ক্রেটিড কার্ড-এর পাসওয়ার্ড সর্বোচ্চ সতর্কতা এবং গোপনীয়তার সাথে রাখতে হবে। নিজের দোষে হ্যাকিং-এর শিকার হলে ব্যাংক তার দায়ভার নিবে না;
5. ফেসবুক বা ইমেইলে অপরিচিত কোন ব্যক্তির পাঠানো অ্যাটাচমেন্ট ক্লিক না করাই উত্তম। এতে গ্রাহকের মোবাইল ফোন সেট কিংবা কম্পিউটার ক্ষতিগ্রস্ত হতে পারে এবং হ্যাকাররা সেটির নিয়ন্ত্রণ নিতে পারে।
6. গ্রাহক অভিযোগের ভিত্তিতে ব্যাংক তৎক্ষণাৎ ব্যাংক হিসাবের সুরক্ষা ও নিরাপত্তা নিচ্চিত করবে।

সর্বোপরি, হ্যাকিং থেকে নিরাপদ থাকতে হলে ব্যাংকগুলোকে যেমন সতর্ক থাকতে হবে তেমনি গ্রাহকদেরও সচেতন থাকতে হবে।

তথ্যসূত্র
---------

1. ↑  "ব্যাংক হিসাবের প্রকারভেদ"। *দ্যা ব্যালেন্স* (ইংরেজি ভাষায়)। ২০২০-০৬-০৩ তারিখে মূল থেকে আর্কাইভ করা। সংগ্রহের তারিখ ২০২০-০৬-০৩।
2. ↑  "ব্যাংক হিসাব খোলার প্রক্রিয়া সহজ হচ্ছে | অর্থনীতি"। *দৈনিক ইত্তেফাক*। ২০২০-০৬-০৩ তারিখে মূল থেকে আর্কাইভ করা। সংগ্রহের তারিখ ২০২০-০৬-০৩।
3. ↑  "৫ মিনিটেই খুলবে ব্যাংক হিসাব"। *প্রথম আলো*। সংগ্রহের তারিখ ২০২০-০৬-০৩।
4. ↑  হোসেন, আকবর (২০১৮-০৮-১৭)। "ব্যাংক অ্যাকাউন্ট হ্যাকিং হলে গ্রাহক কী করবেন?"। *BBC News বাংলা*। সংগ্রহের তারিখ ২০২০-০৬-০৩।